Dan Põldroos

Dan Põldroos (6. märts 1970 Tallinn – 5. mai 2007 Tallinn) oli eesti näitleja. 

Haridus
Ta lõpetas 1988. aastal Tallinna 12. Kutsekeskkooli mööblitisleri erialalDan Põldroos 6. III 1970 – 5. V 2007 Sirp.ee, 11.05.2007. ja 1992. aastal Tallinna Konservatooriumi lavakunstikateedri (15. lend). 

Töö ja loominguline tegevus
Alates 1985. aastast oli Põldroos harrastusnäitleja kirjandusteatris Varius. Aastatel 1991–1992 oli ta Ugala teatri ja 1992–1999 Eesti Draamateatri näitleja.In memoriam Dan Põldroos 

Alates 2000. aastast näitles ta vabakutselisena ja töötas õpetajana Tallinna Nõmme Põhikoolis.Fagira D. Morti. Areeni arhiivist: Kes oli Eesti kultussarja Wremja kandev jõud Dan Põldroos? Eesti Ekspress, 09.07.2016.Dan Põldroos 6. III 1970 – 5. V 2007 Sirp.ee, 11.05.2007.

Tema tuntumad lavarollid olid Muna Endel Andrus Kivirähki romaani järgi tehtud näidendis "Rehepapp", Joseph Porter Pitt Tony Kushneri näidendis "Inglid Ameerikas" ja Jörgen Tesman Henrik Ibseni "Hedda Gableris". Põldroosi üks olulisemaid tõsiseid rolle oli üksiklasest poeet Gustaf Fröding Variuse teatri lavastuses “Legend Graalist”.Dan Põldroos 6. III 1970 – 5. V 2007 Sirp.ee, 11.05.2007.

Laiemalt sai ta tuntuks koomiliste ja grotesksete rollidega telesarjades "Wigla Show", "V.E.R.I." (1995–1997) ja "Wremja" (2001–2003).Fagira D. Morti. Areeni arhiivist: Kes oli Eesti kultussarja Wremja kandev jõud Dan Põldroos? Eesti Ekspress, 09.07.2016.Dan Põldroos 6. III 1970 – 5. V 2007 Sirp.ee, 11.05.2007. Teda võis näha muudeski huumorisaadetes ja estraadikavades ning kuulda kuuldemängudes ja raadio järjejuttudes.

Parodistina näitas ta kõrget klassi Eino Baskinit parodeerides. See roll sai alguse Vanalinnastuudios 1999. aastal Baskini enda lavastatud Toomas Kalli näidendist "Kassikuld""Kassikuld" Eesti Lavastuste Andmebaas. Vaadatud 05.12.2025. ning jõudis ühe tema firmamärgina aeg-ajalt muudessegi estraadikavadesse ja -saadetesse.Meelis Kapstas. Põldroos astub Baskini kohale Eesti Päevaleht / LP, 25.03.1999.Veiko Märka. Dan Põldroos in memoriam Eesti Ekspress, 10.05.2007.

Ta näitles mängufilmides "Lammas all paremas nurgas", "Ruudi" ja "Jan Uuspõld läheb Tartusse" ning tegi pisirolle Soome ja Saksa filmides.Fagira D. Morti. Areeni arhiivist: Kes oli Eesti kultussarja Wremja kandev jõud Dan Põldroos? Eesti Ekspress, 09.07.2016.

Dan Põldroos tegi kirgi kütnud kaastööd ka reklaamifirmadele. Ehkki mitu tema osalusega alkoholireklaami sai tarbijakaitseametilt kriitikatTarbijakaitset häirivad A. Le Coqi reklaamid Eesti Ekspress, 30.06.2005.Põldroosiga longeroreklaam tõi trahvi Delfi.ee, 28.09.2004., oli rohkem selliseid tema ideedel põhinevaid reklaame, mis võitsid turundusauhindu. Reklaamifirma Kontuur Leo Burnett toonane loovjuht Urmas Villmann on 2007. aastal tema kohta öelnud: "Dan Põldroos oli Eesti parim raadioreklaamirežissöör. Sest Dan suutis raadios pilti näidata."Lahkus Eesti parim raadioreklaamirežissöör Äripäev, 08.05.2007.

Dan Põldroos oli Eesti Teatriliidu ja Näitlejate Liidu liige (1993).

 Rolle teatrilavastustes 
 Peter Smith (Delaney "Mee maik", 1991, diplomilavastus Ugalas)
 Parfjon R. (Dostojevski ja Rohumaa "Kosjakased – 2" ("Idioot"), 1992, diplomilavastus Ugalas)
 Juku (Saluri "Meie kallis osmik", 1992 Ugalas)
 osaline (Õunapuu ja Saarepera "Sannikovi maa ehk Paavsti mesinädalad", 1993 Paabel Visiooniga Von Krahli Teatris)
 Jörgen Tesman (Ibseni "Hedda Gabler", 1993)
 kolmas politseinik Fox jt (O’Brieni "Kolmas politseinik", 1995)
 Sebastian (Baueri "Ühe võõra silmades", 1995)
 Joseph Porter Pitt (Kushneri "Inglid Ameerikas", 1996)
 Johannes Brahms (Holmi "Schumanni öö", 1996)
 Ants Laikmaa (Sarapuu "Sinine puri", 1996 Variuses)
 Aadam (Kivirähki "Atentaat", 1997)
 Gustaf Fröding (Sarapuu "Legend Graalist", 1997 Variuses)
 Eduard Vilde (Sarapuu "Tervist, härra Vilde!", 1999 Variuses)
 osaline (Kalli "Kassikuld", 1999 Vanalinnastuudios)
 Scapin (Molière’i "Scapini kelmused", 2000 Ugalas)
 Muna Endel (Kivirähki "Rehepapp", 2001 Draamateatris)
 Bernard (Camoletti "Pidžaama kuuele", 2004 Endlas)
 Harri Haavel juunior (Porteri "Suudle mind, Kate!", 2004 Endlas)

 Telesarjades 
 1995–1997 – "V.E.R.I."
 1998–2000 – "Wigla show"
 2001–2003 – "Wremja"
 2007 – "Sipelga 14"

 Filmides 
 1992 – "Lammas all paremas nurgas"
 1994 – "Jüri Rumm"
 1996 – "Ma armastan sind"
 2006 – "Ruudi"
 2007 – "Jan Uuspõld läheb Tartusse"

Kuuldemängudes
 1990 – Paavo Haavikko "Kuningas Harald Pikaealine" – hääl rahva seas
 1990 – Heidi Sarapuu "Kolm naist liftis" – Pärt
 1991 – Helga Nõu "Põgenejad" – Põgenik - kohviku omanik
 1992 – Aleksandr Blok "Tundmatu" – Üks, Külaline 
 1994 – Heidi Sarapuu "Tina 23" – Agnessa elukaaslane
 1994 – Gert Helbemäe "Raekooli õpilane" – aritmeetikaõpetaja Fröling
 1994 – Heidi Sarapuu "Legendaarne Nils Ferlin" – konstaabel
 1995 – Heidi Sarapuu "Jõulud tulnud ju..." – Ferdinand
 1995 – Heidi Sarapuu "Ära aja mu ringe segi" (5-osaline lastenäidend Tallinna ajaloost) – Ferdinand, vanamees
 1996 – Paul-Eerik Rummo "Globaalkolleegium: valepüüdja" – uurija
 1996 – Torborg Nedreaas "Sinise kaevu muusika" – Elias Rachlev
 1997 – Osvald Zahradnik "Hääletaja" – Dan
 1997 – Heidi Sarapuu "Helesinine mälestus" (Marie Underi elust) – Ants Laikmaa
 1998 – Heidi Sarapuu "Tulesaiake" – Ebbe Linde, loodusteadlane, luuletaja
 1998 – Jüri Tuulik "Taevaredel" – Mees 4
 2003 – Heidi Sarapuu "Improvisatsioon Griegi teemale" – John Grieg

 Isiklikku 
Tema poolõde on näitleja Kata-Riina Luide. Tema vanaonu oli lavastaja Priit Põldroos.Mari Klein. Põldroos – nimi, mis tekitab segadust Eesti Päevaleht, 21.03.2000. 

Dan Põldroos oli abielus moekunstnik Ketlin Bachmann-Põldroosiga. Paaril sündis 2006. aastal tütar Aleksandra.

Dan Põldroos suri 5. mail 2007 kodus une pealt südamerabandusse.Valner Valme. Nukker lugu parimast koomikust, kelles peitus tõsine draamanäitleja Postimees.ee, 30.06.2011.

 Viited 

 Kirjandus 
 Pille-Riin Purje, "Aitab naljast! Legend Dan Põldroosist". Kirjastus Fookus Meedia, Tallinn 2011, 336 lk; ISBN 9789949477128

 Välislingid 


Kategooria:Eesti näitlejad
Kategooria:Eesti filminäitlejad
Kategooria:Eesti Muusika- ja Teatriakadeemia vilistlased
Kategooria:Metsakalmistule maetud
Kategooria:Sündinud 1970 
Kategooria:Surnud 2007